ai4bharat/Pralekha huggingface dataset:
पंतप्रधान कार्यालय
पंतप्रधान 28 मे रोजी गुजरात दौऱ्यावर
विविध सहकारी संस्थांच्या नेत्यांच्या चर्चासत्राला 'सहकार से समृद्धी' या विषयावर पंतप्रधान करणार मार्गदर्शन
इफ्को, कलोल येथे उभारलेल्या नॅनो युरिया  प्रकल्पाचे पंतप्रधान करणार उद्घाटन
राजकोटमधील अटकोट इथल्या मातुश्री केडीपी मल्टीस्पेशॅलीटी रुग्णालयालाही पंतप्रधान देणार भेट, जाहीर सभेला करणार संबोधित
पंतप्रधान नरेंद्र मोदी 28 मे, 2022 रोजी गुजरातला भेट देणार आहेत. राजकोटमधील अटकोट इथल्या नव्याने बांधलेल्या मातुश्री केडीपी मल्टीस्पेशॅलीटी रुग्णालयाला सकाळी 10 वाजता पंतप्रधान भेट देतील. त्यानंतर कार्यक्रमस्थळी जाहीर कार्यक्रमात त्यांचे भाषण होणार आहे. तत्पश्चात, पंतप्रधान दुपारी 4 वाजता गांधीनगर येथील महात्मा मंदिर इथे 'सहकार से समृद्धी' या विषयावर विविध सहकारी संस्थांच्या नेत्यांच्या चर्चासत्राला संबोधित करतील. तिथे ते बकलोल, इफ्को, इथे उभारलेल्या नॅनो युरिया  प्रकल्पाचेही उद्घाटन करतील.
गांधीनगरमधे पंतप्रधान
गुजरातचे सहकार क्षेत्र संपूर्ण देशासाठी आदर्श राहिले आहे. राज्यात सहकार क्षेत्रातील 84,000 हून अधिक संस्था आहेत. सुमारे 231 लाख सभासद या संस्थांशी संबंधित आहेत. राज्यातील सहकार चळवळ अधिक बळकट करण्याच्या दिशेने आणखी एक पाऊल टाकत, 'सहकार से समृद्धी' या विषयावर विविध सहकारी संस्थांच्या नेत्यांच्या चर्चासत्राचे आयोजन गांधीनगरमधील महात्मा मंदिर इथे होणार आहे. या चर्चासत्रात राज्यातील विविध सहकारी संस्थांचे सात हजारांहून अधिक प्रतिनिधी सहभागी होणार आहेत.
शेतकऱ्यांची उत्पादकता वाढावी आणि त्यांचे उत्पन्न वाढवण्यास मदत करण्याच्या दृष्टिने, कलोल इफ्को, इथे सुमारे 175 कोटी रुपये खर्चून उभारलेल्या नॅनो युरिया  प्रकल्पाचे उद्घाटन पंतप्रधान करणार आहेत. नॅनो युरियाच्या वापरामुळे पीक उत्पादनात मोठी वाढ होते हे लक्षात घेऊन अत्याधुनिक नॅनो खत प्रकल्पाची स्थापना केली आहे. या प्रकल्पात दररोज 500 मिलीच्या सुमारे 1.5 लाख बाटल्यांचे उत्पादन होईल.
राजकोट, अटकोटमध्ये पंतप्रधान
पंतप्रधान भेट देत असलेल्या मातुश्री के.डी.पी. मल्टिस्पेशालिटी रुग्णालयाचे व्यवस्थापन श्री पटेल सेवा समाज करत आहे. इथे अत्याधुनिक वैद्यकीय उपकरणे उपलब्ध करून दिली जातील आणि प्रदेशातील लोकांना जागतिक दर्जाच्या आरोग्य सुविधा उपलब्ध करून दिल्या जातील. या भेटीनंतर पंतप्रधानांचे सार्वजनिक कार्यक्रमात भाषण होणार आहे.
माहिती आणि प्रसारण मंत्रालय
‘टू द डेझर्ट’ या चित्रपटात परस्पर विरोधी भावनांचे चित्रण : उलसेस रॉसेल
पणजी, 23 नोव्हेंबर 2018
‘टू द डेझर्ट’ या चित्रपटाची प्रेरणा पॅटेगोनिया इथे झालेल्या खऱ्या अपहरणाच्या घटनेतून मिळाली, असे या चित्रपटाचे दिग्दर्शक उलसेस रॉसेल यांनी सांगितले. 49 व्या इफ्फी दरम्यान रॉसेल आणि चित्रपटाच्या नायिका वॅलेंटीना बस्सी यांनी संयुक्त पत्रकार परिषद घेतली, त्यावेळी ते बोलत होते.
हा चित्रपट वास्तववादी बनवण्यासाठी पडिक घरांचे लोकेशन निवडण्यात आले होते, असे रॉसेल म्हणाले.
हवामानाच्या खराब स्थितीमुळे हे चित्रिकरण अत्यंत कठीण होते, असा अनुभव वॅलेंटीनाने सांगितले.
इफ्फीच्या वर्ल्ड पॅनोरमा विभागात या चित्रपटाची निवड झाल्याचे कळताच अतिशय आनंद झाल्याचे रॉसेल यांनी सांगितले.
वॅलेंटीनाने यावेळी तिच्या भूमिकेविषयी माहिती दिली. चित्रपटात तिने साकारलेली नायिका, जुलिया या अपहरण नाट्यात परस्पर विरोधी भावनिक कल्लोळांचा सामना करते. त्यामुळे ही भूमिका साकारणे अतिशय आव्हानात्मक होते, असे तिने सांगितले.
B. Gokhale/R.Aghor/D. Rane
(Visitor Counter : 61
पंतप्रधान कार्यालय
पंतप्रधानांनी जम्मू आणि काश्मीरच्या अपनी पार्टीच्या 24 सदस्यांची घेतली भेट
नवी दिल्ली, 14 मार्च 2020
पंतप्रधान नरेंद्र मोदी आज नवी दिल्लीत लोक कल्याण मार्ग येथे जम्मू आणि काश्मीरच्या अल्ताफ बुखारी यांच्या नेतृत्वाखाली अपनी पार्टीच्या 24 सदस्यांच्या शिष्टमंडळाला भेटले.
त्यांच्याशी संवाद साधताना पंतप्रधानांनी जम्मू आणि कश्मीरच्या परिवर्तनासाठी जनभागीदारीचे आवाहन केले आणि जनतेला आपले म्हणणे मांडू देणाऱ्या प्रशासनाच्या आवश्यकतेवर भर दिला. या भागात राजकीय एकात्मिकरणाच्या वेगवान प्रक्रियेच्या माध्यमातून लोकशाही बळकट करता येऊ शकते असे पंतप्रधानांनी नमूद केले.
युवा सक्षमीकरणाबाबत बोलताना पंतप्रधान म्हणाले कि युवकांनी जम्मू आणि कश्मीरच्या विकासासाठी उत्प्रेरक कार्यकर्ता म्हणून काम करावे. जम्मू आणि काश्मीरच्या सर्वांगीण परिवर्तनासाठी विकासाचे महत्व आणि युवकांसाठी नव्या रोजगाराच्या संधी निर्माण करण्याचे महत्व त्यांनी अधोरेखित केले.
पायाभूत विकास आणि पर्यटन सारख्या क्षेत्रात नव्या गुंतवणुकीच्या संधी निर्माण करण्यावर भर देऊन या क्षेत्राच्या आर्थिक विकासासाठी सरकार वचनबद्ध असल्याचे आश्वासन पंतप्रधानांनी शिष्टमंडळाला दिले. त्यांनी जम्मू-कश्मीरला भेडसावत असलेल्या समस्या सोडवण्यासाठी सरकारकडून पूर्ण सहाय्य करण्याचे आश्वासन दिले.
पंतप्रधानांनी शिष्टमंडळासमवेत लोकसांख्यिकीय बदल, सीमांकन आणि डोमिसाइल प्रदान करणे यांसारख्या विविध मुद्द्यांवर चर्चा केली. संसदेतील आपल्या निवेदनाचा संदर्भ देत पंतप्रधानांनी अधोरेखित केले कि सरकार जम्मू-कश्मीरला राज्याचा दर्जा बहाल करण्याच्या आशा साकार करण्यासाठी समाजाच्या सर्व घटकांसोबत काम करेल.
अपनी पार्टीचे अध्यक्ष अल्ताफ बुखारी म्हणाले कि 5 ऑगस्ट 2019 रोजी कलम 370 आणि कलम 35-ए रद्द करण्याचा घेतलेला निर्णय जम्मू आणि कश्मीरसाठी एक ऐतिहासिक क्षण होता.
शिष्टमंडळाने जम्मू आणि कश्मीरच्या विकासासाठी पंतप्रधानांकडून मिळत असलेले समर्थन आणि अथक प्रयत्नांबद्दल त्यांचे आभार मानले. तसेच त्या क्षेत्रात शांतता आणि सुरक्षा कायम राखण्यासाठी सरकार, सुरक्षा दल आणि जम्मू-कश्मीरच्या जनतेच्या प्रयत्नांची देखील त्यांनी प्रशंसा केली.
D.Wankhede/S.Kane/D.Rane
(Visitor Counter : 58
भूविज्ञान मंत्रालय
पूर्व मध्य आणि आसपासच्या दक्षिण पूर्व अरबी समुद्र आणि लक्षद्वीप परिसरात कमी दाबाचा पट्टा
नवी दिल्ली, 10 जून 2019
दक्षिण पूर्व आणि लक्षद्वीप तसेच पूर्व मध्य अरबी समुद्रात निर्माण झालेला कमी दाबाचा पट्टा उत्तर दिशेने सरकला असून लक्षद्वीपपासून 240 किलोमीटर, मुंबईपासून 760 किलोमीटर तर वेरावळपासून 930 किलोमीटर अंतरावर आहे. पुढल्या 24 तासात त्याचे चक्रीवादळात रुपांतर होण्याची शक्यता आहे तर पुढल्या 72 तासात ते उत्तर आणि वायव्य दिशेकडे सरकण्याची शक्यता आहे.
सौराष्ट्र, कच्छ मध्ये 13 आणि 14 जून रोजी जोरदार वारे आणि मुसळधार पाऊस पडण्याची शक्यता आहे. या काळात कोकण आणि गोवा परिसरातल्या तुरळक ठिकाणी मध्यम ते मुसळधार पावसाचा अंदाज हवामान विभागाने वर्तवला आहे. महाराष्ट्राच्या दक्षिण आणि उत्तर किनारपट्टी परिसरात पुढील दोन दिवस ताशी 40 ते 50 किलोमीटर वेगाने वारे वाहण्याची शक्यता आहे. या काळात समुद्र खवळलेला राहील. या काळात मच्छिमारांनी समुद्रात जाऊ नये असा इशाराही देण्यात आला आहे.
M.Chopade/S.Kane/P.Malandkar
(Visitor Counter : 131
ऊर्जा मंत्रालय
एसजेव्हीएन च्या हिमाचल प्रदेशातील 382 मेगावॉटच्या सुन्नी धरण जलविद्युत प्रकल्पात गुंतवणुकीला केंद्रीय मंत्रिमंडळाची मंजुरी
नवी दिल्ली, 4 जानेवारी 2023
पंतप्रधान नरेंद्र मोदी यांच्या अध्यक्षतेखालील आर्थिक विषयांशी संबंधित केंद्रीय मंत्रिमंडळाच्या समितीने एसजेव्हीएन लिमिटेड या सार्वजनिक जलविद्युत कंपनीच्या हिमाचल प्रदेशातील 382 मेगावॉटच्या सुन्नी धरण जलविद्युत प्रकल्पात 2614.51 कोटी रुपयांची गुंतवणूक करण्यास मंजुरी दिली आहे. यात, केंद्र सरकारने अर्थसंकल्पात तरतूद केलेल्या 13.80 कोटी रुपयांचाही समावेश आहे. सरकारने या प्रकल्पाच्या पायाभूत सुविधांसाठी ही तरतूद केली होती. त्यानंतर, जानेवारी 2022 पर्यंत आलेल्या 246 कोटी रुपयांच्या एकत्रित खर्चास कार्योत्तर मान्यता देण्यात आली आहे.
या प्रकल्पासाठी एकूण अपेक्षित 2614 कोटी रुपयांच्या खर्चात मुख्य खर्चासाठी, 2246.40 कोटी रुपये निधी अपेक्षित आहे. तर, बांधकाम सुरु असतानाच्या व्याजापोटी, 358.96 कोटी रुपये, आणि वित्तीय शुल्कापोटी 9.15 कोटी रुपयांचा समावेश आहे.
तर प्रकल्पाच्या व्याप्तीतील बदल  आणि विकासकामुळे वाढलेल्या वेळेमुळे खर्चातील फरकांसाठी सुधारित खर्च मंजुरीला, एकूण मंजूर खर्चाच्या 10% मर्यादा घातली जाईल.
आत्मनिर्भर भारत अभियानाची उद्दिष्टे लक्षात घेऊन, 382 मेगावॅट सुन्नी धरणाची उभारणी करण्याचा, एसजेव्हीएन लिमिटेडचा सध्याचा प्रस्ताव स्थानिक पुरवठादार/स्थानिक उपक्रम/एमएसएमई यांना विविध लाभ देणारा असेल. तसेच, रोजगाराला प्रोत्साहन देण्यासोबतच देशातील उद्योजकतेच्या संधींना प्रकल्प प्रोत्साहन देईल आणि या प्रदेशाच्या सामाजिक-आर्थिक विकासालाही त्यामुळे चालना मिळेल. या प्रकल्पाच्या अंमलबजावणीमुळे, बांधकामादरम्यान सुमारे 4000 व्यक्तींसाठी प्रत्यक्ष आणि अप्रत्यक्ष रोजगार निर्माण होतील.S.Patil/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
शिक्षण मंत्रालय
पंतप्रधान नरेंद्र मोदी ‘परिक्षा पे चर्चा’ या कार्यक्रमामार्फत विद्यार्थी, शिक्षक आणि पालकांशी 7 एप्रिल 2021 रोजी संवाद साधणार
नवी दिल्ली, 5 एप्रिल 2021
पंतप्रधान नरेंद्र मोदी यांच्या परिक्षा पे चर्चा या विद्यार्थी, शिक्षक आणि पालकांशी संवाद साधणाऱ्या विशेष कार्यक्रमाची चौथी आवृत्ती कोविड-19 नियमावलीच्या अनुषंगाने प्रथमच दूरसंवाद पद्धतीने होणार आहे. या कार्यक्रमाचे थेट प्रक्षेपण बुधवारी 7 एप्रिल 2021 रोजी संध्याकाळी 7 वाजता दूरदर्शन वाहिन्या तसेच डिजिटल माध्यमातून हिंदी व इतर प्रादेशिक भाषांमधून होईल. शिक्षण मंत्रालयाच्या शालेय शिक्षण आणि साक्षरता विभागातर्फे सलग चौथ्या वर्षी या कार्यक्रमाचे यशस्वी आयोजन केले जात आहे.
नववी ते बारावीतील विद्यार्थी, शिक्षक आणि पालकांसाठी 17 फेब्रुवारी ते 14 मार्च 2021 या कालावधीत https://innovateindia.mygov.in/ppc-2021/ या संकेतस्थळावर विविध विषयांवरील ऑनलाईन सृजनशील लेखन स्पर्धा घेतली होती.
परिक्षा पे चर्चा या कार्यक्रमाच्या चौथ्या भागासाठी जवळपास 14 लाख जणांनी नावनोंदणी केली आहे. सृजनशील लेखन स्पर्धेत 10.5 लाख विद्यार्थी, 2.6 लाख शिक्षक व 92 हजार पालकांनी उत्साहाने भाग घेतला. भाग घेतलेल्या विद्यार्थ्यांपैकी 60% हून जास्त विद्यार्थी नववी व दहावीचे आहेत. ‘परिक्षा पे चर्चा’ पूर्व सृजनशील लेखन स्पर्धेत प्रथमच 81 इतर देशातील विद्यार्थ्यांनी भाग घेतला.
परिक्षा पे चर्चा हा मुख्य कार्यक्रम दूरदर्शन वाहिन्या तसेच EduMinofIndia, narendramodi, pmoindia, pibindia, DoordarshanNational, MyGovIndia, DDNews, RajyaSabhaTV, SwayamPrabha ही डिजिटल माध्यमे त्यांच्या फेसबुक आणि युट्युब वाहिन्यांवर 7 एप्रिल 2021 रोजी संध्याकाळी 7 वाजल्यापासून प्रसारित करतील. #ExamWarriors #PPC202 हे हॅशटॅग मोठ्या प्रमाणावर समाजमाध्यमांमध्ये वापरले जात आहेत.
परिक्षेचा उत्सव करणाऱ्या ‘परिक्षा पे चर्चा’ या कार्यक्रमासाठी देश एकत्र येईल ज्यामुळे देशभरातील विद्यार्थी, शिक्षक आणि पालक यांना पंतप्रधानांच्या उभारी देणाऱ्या शब्दांचा लाभ घेता येईल.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
कौशल्य विकास आणि उद्यमशीलता मंत्रालय
स्टार्ट-अप ग्राम उद्योजकता कार्यक्रमाचा  प्रभाव वाढवण्यासाठी भारतीय उद्योजकता संस्थेने ग्रामीण विकास मंत्रालयासोबत केला सामंजस्य करार
पंतप्रधान नरेंद्र मोदी यांच्या आत्मनिर्भर भारताच्या संकल्पनेनुसार, ग्रामीण तरुणांमध्ये स्थानिक पातळीवर उद्योजकतेला चालना देण्यासाठी कौशल्य विकास आणि उद्योजकता मंत्रालयाच्या  अधिपत्याखालील भारतीय उद्योजकता संस्थेने  ग्रामीण विकास मंत्रालयासोबत  सामंजस्य करार केला.
या करारांतर्गत, ग्रामीण भारतातील रोजगाराच्या संधींना चालना देण्याच्या, विशेषत: बेरोजगार ग्रामीण लोकांसाठी स्वयंरोजगाराच्या मार्गांचा विकास करण्याच्या मुख्य उद्देशाने, राष्ट्रीय ग्रामीण उपजीविका अभियानाची  उप योजना असलेला स्टार्ट-अप ग्राम उद्योजकता कार्यक्रम  राबवला जाणार आहे.
भारतीय उद्योजकता संस्थेचे संचालक डॉ. ललित शर्मा आणि ग्रामीण विकास मंत्रालयाचे संचालक राघवेंद्र प्रताप सिंह, यांनी या सामंजस्य करारावर स्वाक्षऱ्या केल्या. कौशल्य विकास आणि उद्योजकता मंत्रालयाचे सचिव राजेश अग्रवाल, कौशल्य विकास आणि उद्योजकता मंत्रालयाच्या सहसचिव अनुराधा वेमुरी आणि ग्रामीण विकास मंत्रालयाचे सहसचिव चरणजित सिंह यावेळी उपस्थित होते.
आसाम मधील गुवाहाटी येथील भारतीय उद्योजकता संस्था  ही स्टार्ट-अप ग्राम उद्योजकता कार्यक्रमासाठी  राष्ट्रीय संसाधन संस्था  म्हणून काम करेल आणि योजनेच्या यशस्वी अंमलबजावणीसाठी राज्य ग्रामीण उपजीविका अभियानाला  सहाय्य प्रदान करेल.
स्टार्ट-अप ग्राम उद्योजकता कार्यक्रम  चे मुख्य उद्दिष्ट हे आहे की गाव पातळीवरील समुदाय संसाधन व्यक्ती-उद्योजक प्रोत्साहन  संवर्गाला प्रशिक्षण देऊन स्थानिक संसाधने विकसित करणे आणि राष्ट्रीय ग्रामीण उपजीविका अभियान आणि स्वयंसहायता गट महासंघाची देखरेख करण्याची क्षमता तयार करणे. तसेच समुदाय संसाधन व्यक्ती-उद्योजक प्रोत्साहन संवर्गाचे काम निर्देशित करणे. हा कार्यक्रम ग्रामीण उद्योजकांना राष्ट्रीय ग्रामीण उपजीविका अभियान आणि स्वयंसहायता गट महासंघ आणि मुद्रायोजने सह बँकिंग प्रणालींकडून त्यांचे उद्योग सुरू करण्यासाठी वित्त उपलब्ध करून देण्यास मदत करेल.
या सामंजस्य करारावर भाष्य करताना, कौशल्य विकास आणि उद्योजकता मंत्रालयाचे सचिव राजेश अग्रवाल म्हणाले, "भारतीय उद्योजकता संस्थेद्वारे राबविण्यात येत असलेला स्टार्ट-अप ग्राम उद्योजकता कार्यक्रम  हा संबंधित कौशल्य आणि स्थानिक पातळीवर उद्योजकतेला चालना देत ग्रामीण भारतातील तरुणांना सक्षम करण्याचा उत्तम मार्ग आहे.”
पंतप्रधान कार्यालय
कर्नाटकच्या मांड्या इथे झालेल्या बस अपघातातील मृतांप्रती पंतप्रधानांनी व्यक्त केल्या शोक संवेदना
नवी दिल्ली, 24 नोव्हेंबर 2018
कर्नाटकच्या मांड्या इथे झालेल्या बस अपघातात मृत्यूमुखी पडलेल्या नागरिकांविषयी पंतप्रधान नरेंद्र मोदी यांनी आपल्या शोक संवेदना व्यक्त केल्या आहेत.
‘कर्नाटकच्या मांड्या इथे झालेल्या अपघाताच्या वृत्ताने मला अत्यंत दु:ख झाले आहे. या अपघातात बळी गेलेल्यांच्या कुटुंबियांप्रती मी शोक संवेदना व्यक्त करतो. या दु:खाच्या परिस्थितीतून सावरण्याची शक्ती परमेश्वर त्यांना देवो,’ असे पंतप्रधानांनी म्हटले आहे.
B. Gokhale/R.Aghor/D. Rane
(Visitor Counter : 36
पंतप्रधान कार्यालय
पंतप्रधानांनी बहारिनचे महामहिम युवराज आणि पंतप्रधान सलमान बिन हमद यांच्याशी दूरध्वनीवरून केली चर्चा
नवी दिल्ली, 1 फेब्रुवारी 2022
पंतप्रधान नरेंद्र मोदी यांनी आज बहारिनचे युवराज आणि पंतप्रधान सलमान बिन हमद यांच्याशी दूरध्वनीवरून चर्चा केली. युवराज सलमान यांनी भारताच्या प्रजासत्ताक दिनानिमित्त शुभेच्छा कळवल्या.
भारत आणि बहारिन यांच्यामधील द्विपक्षीय संबंधाचा दोन्ही नेत्यांनी आढावा घेतला आणि हे संबंध राजकारण, व्यापार, गुंतवणूक, ऊर्जा, आरोग्य, सुरक्षा आणि जनतेमधील संबंध या सर्व स्तरांवर विकास पावत आहेत, याबद्दल समाधान व्यक्त केले. 2021-22 हे वर्ष दोन्ही देशांमधील परराष्ट्र संबंधांचे सुवर्ण महोत्सवी वर्ष आहे.
पंतप्रधानांनी बहारिनमधील भारतीय समुदायाची कोविड महामारीच्या कालखंडात उत्कृष्टपणे काळजी घेतल्याबद्दल तसेच भारतीय समुदायाच्या सामाजिक आणि सांस्कृतिक गरजांची पूर्तता केल्याबद्दल बहारिनच्या नेतृत्वाचे आभार मानले.
पंतप्रधान नरेंद्र मोदी यांनी महामहीम राजे हमद बिन इसा अल खलिफा यांना शुभेच्छा कळवल्या. तसेच महामहीम युवराज सलमान बिन हमद अल खलिफा यांना भारत भेटीचे आमंत्रण दिले.
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रेल्वे मंत्रालय
भारतीय रेल्वेच्या परिवर्तन प्रवासामध्ये उद्योजकांनी सहकार्य करण्याचे रेल्वे, वाणिज्य आणि उद्योग मंत्री पीयूष गोयल यांचे आवाहन
आत्मनिर्भर रेल्वे बनविण्यासाठी भागीदारी आणि तंत्रज्ञानाच्या संकल्पनेवर ‘सीआयआय रेल कनेक्ट’ विषयी गोयल यांचे मार्गदर्शन
रेल्वे मंडळाचे अध्यक्ष विनोदकुमार यादव यांनी भारतीय रेल्वे परिवर्तनाच्या पथदर्शी कार्यक्रमाची रूपरेषा केली सादर
सीआयआय म्हणजेच भारतीय उद्योग परिसंघाच्यावतीने आज आभासी व्यासपीठावर ‘रेल्वे कनेक्ट’च्या दुस-या आवृत्तीचे आयोजन करण्यात आले आहे. या परिषदेमध्ये भारतीय रेल्वेच्या भविष्यातल्या योजना, स्वदेशी उत्पादनाचा वापर आणि देशामध्ये उद्योग सुगमता निर्माण करण्यासाठी तसेच भागीदारी, तंत्रज्ञान, शहरी गतिशीलता, स्थानके यांच्यासह रेल्वे परिवहन क्षेत्रामध्ये खाजगी उद्योगांना सार्वजनिक-खाजगी भागीदारीमध्ये असलेल्या संधींचा विचार करण्यात येत आहे. याशिवाय रेल्वेमध्ये विकास, लोकोमोटिव्ह तंत्रज्ञान, आधुनिकीकरण, मालवाहतूक, दळणवळण आणि रेल्वे कार्यप्रणाली, सुरक्षा तसेच सर्व बाबतीत शाश्वत आणि प्रमाणित मानकांचा विचार करण्यात येत आहे. या कार्यक्रमामध्ये रेल्वे, वाणिज्य आणि उद्योग मंत्री पीयूष गोयल, रेल्वे मंडळाचे अध्यक्ष आणि मुख्य कार्यकारी अधिकारी विनोदकुमार यादव आणि सीआयआयचे महा संचालक चंद्रजीत बॅनर्जी सहभागी झाले होते.
परिषदेच्या उद्घाटन सत्रामध्ये मार्गदर्शन करताना पीयूष गोयल म्हणाले, ‘‘भारतीय रेल्वेचा उल्लेख पंतप्रधान नरेंद्र मोदी यांनी ‘ग्रोथ इंजिन’असा केला आहे, तो अतिशय समर्पक आहे. भारतीय रेल्वेला अधिक बळकट बनविण्याचे ध्येय पंतप्रधानांचे आहे. भारतीय रेल्वे प्रवाशांना आधुनिक तंत्रज्ञानाच्या मदतीने चांगल्या सेवेचा अनुभव देण्यासाठी रेल्वे प्रयत्नशील असून त्यासाठी रेल्वेच्या कार्यप्रणालीमध्ये परिवर्तन घडवून आणण्यात येत आहे. कोविड-19 महामारीचे आव्हान भारतीय रेल्वेपुढे होते. या काळामध्ये गाड्यांची देखभाल करणे, श्रमिकांसाठी गाड्या चालविणे आणि मालवाहतूक करणे अशी कामे मोठ्या प्रमाणावर करण्यात आली. रेल्वेचे परिवर्तन करण्यासाठी धोरणांमध्येही बदल करण्यात आले आहेत’’. खाजगी क्षेत्रातून गुंतवणूक व्हावी यासाठी तंत्रज्ञान प्रदात्यांसह पायाभूत सुविधा निर्माण करण्यात येत आहे. तसेच भारतीय रेल्वे शून्य कार्बन उत्सर्जनाच्या दिशेने प्रगती करीत असल्याचे मंत्री पीयूष गोयल यांनी सांगितले. रेल्वेचा खर्च कमी करण्यासाठी तर्कसंगत पर्याय समोर आणून सहकार्य करून भागीदार बनावे, असे आवाहन गोयल यांनी उद्योजकांना यावेळी केले. भारतीय रेल्वे आत्मनिर्भर बनविण्यासाठी सर्वांच्या सहकार्याची आवश्यकता असल्याचेही त्यांनी सांगितले.
रेल्वे मंडळाचे अध्यक्ष विनोदकुमार यादव यांनी भारतीय रेल्वेने आधुनिकीकरण, स्वावलंबन आणि हरित रेल्वेच्या दिशेने केलेल्या विविध कामांच्या टप्प्यांची माहिती दिली. तसेच भारतीय रेल्वे परिवर्तनाच्या पथदर्शी कार्यक्रमाची रूपरेषा त्यांनी यावेळी सादर केली. उद्योगांच्या सहयोग आणि भागीदारीसाठी भारतीय रेल्वेचा पर्याय मुक्त असल्याचे त्यांनी सांगितले.
लॉकडाउनच्या काळामध्ये रेल्वेने बजावलेल्या महत्वपूर्ण भूमिकेचे आणि रेल्वेमध्ये घडून येत असलेल्या बदलांचे अनेक उद्योजकांनी यावेळी कौतुक केले.
रेल्वे मंत्रालय
ऑक्सिजन एक्स्प्रेस परिचालनासाठी रेल्वेच्या प्रयत्नांना वेग
रो-रो सेवेच्या माध्यमातून कळंबोली मालवाहतूक यार्डातून आज 7 रिकामे टँकर विशाखापट्टणम पोलाद कारखान्यात जाण्यासाठी रवाना
मुंबई, 19 एप्रिल 2021
कोविड-19 विरुद्धच्या लढ्यामध्ये आपले योगदान म्हणून रेल्वे विभागाने ऑक्सिजन एक्स्प्रेसच्या परिचालनाच्या प्रयत्नांना वेग दिला आहे.
रेल्वेच्या मुंबई विभागीय पथकाने सपाट वाघिणींमधून प्राणवायूच्या टँकर्सची चढउतार सोपी व्हावी म्हणून कळंबोली मालवाहतूक यार्डात अहोरात्र काम करून 24 तासांच्या आत चढण बांधली आहे. रो-रो सेवेच्या माध्यमातून कळंबोली मालवाहतूक यार्डातून आज रात्री 8 वाजून 5 मिनिटांनी 7 रिकामे टँकर विशाखापट्टणम पोलाद कारखान्याच्या यार्डात जाण्यासाठी रवाना झाले आहेत. ही गाडी वसई रोड, जळगाव, नागपूर, रायपुर जं. मार्गे विशाखापट्टणमच्या पोलाद कारखान्याच्या ECoR अर्थात पूर्व तटीय रेल्वे विभागात पोहोचेल. या ठिकाणी रिकाम्या टँकर्समध्ये वैद्यकीय वापरासाठीचा द्रवरूप प्राणवायू भरला जाईल.
गेल्या वर्षीच्या टाळेबंदीच्या काळातदेखील रेल्वे विभागाने अत्यावश्यक वस्तूंची वाहतूक सुरु ठेवून पुरवठा साखळी अबाधित राखली आणि आपत्तीकाळात देखील देशसेवेचे कार्य सुरुच ठेवले.
S.Patil/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 48
कृषी मंत्रालय
भूतानचे आर्थिक व्यवहार मंत्री लोकनाथ शर्मा यांनी केंद्रीय कृषी मंत्री नरेंद्र सिंह तोमर यांची घेतली भेट
नवी दिल्ली, 20 जुलै 2022
भूतानचे आर्थिक व्यवहार मंत्री लोकनाथ शर्मा यांनी आज नवी दिल्ली येथे केंद्रीय कृषी आणि शेतकरी कल्याण मंत्री नरेंद्र सिंह तोमर यांची भेट घेतली. भारताने भूतानला कृषी क्षेत्रात सर्वतोपरी सहकार्य केले असून यापुढेही हे सहकार्य कायम राहील असे तोमर यांनी या बैठकीत सांगितले.
भूतानच्या शिष्टमंडळाचे स्वागत करताना तोमर यांनी दोन्ही देशांमधील दीर्घकालीन मैत्रीपूर्ण संबंधांबद्दल आनंद व्यक्त केला आणि ते म्हणाले की पंतप्रधान झाल्यावर नरेंद्र मोदी यांनी भेट दिलेला भूतान हा पहिला देश होता, यामधून आपले मजबूत संबंध अधोरेखित होत आहेत.
“ही मैत्री वाढावी यासाठी भारत सहकार्य करत आहे. दोन्ही देशांमधील व्यापारी भागीदारी देखील मजबूत झाली आहे आणि आपले संबंध आणखी दृढ व्हावेत यासाठी भारत अनुकूल आहे. केंद्रीय कृषी आणि शेतकरी कल्याण मंत्रालय आणि अन्य मंत्रालये भूतान बाबत भरीव निर्णय घेत आहेत. भूतानमधील विविध कृषी उत्पादनांसाठी भारतीय बाजारपेठ खुली करण्यावर देखील आम्ही काम करत आहोत. भूतानच्या विनंतीवरून भूतानला भारतामध्ये आले निर्यातीला तसेच आणखी एक वर्ष बटाट्याची निर्यात करण्याची परवानगी देण्यात आली आहे,“ तोमर म्हणाले.
दोन्ही देश कृषी क्षेत्रात एकत्र काम करत राहतील तसेच अंतर्गत आणि बाह्य परिस्थिती लक्षात घेऊन भूतानच्या विनंतीबाबत आवश्यक असेल त्या वेळी आम्ही सकारात्मक दृष्टीकोन ठेवू असे आश्वासन त्यांनी दिले.
भूतानचे मंत्री शर्मा यांनी भूतानला केल्या जाणाऱ्या साखरेच्या पुरवठ्यासह विविध बाबींमध्ये भारताने केलेल्या सहकार्याबद्दल आभार मानले. शेतीबाबतचे प्रश्न आपल्यासाठी महत्वाचे असून दोन्ही देशांमधील मैत्री आणखी वाढावी यासाठी आपण भारतात आल्याचे ते म्हणाले.
N.Chitale/R.Agashe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
उपराष्ट्रपती कार्यालय
सर्वोत्कृष्टतेच्या भावनेचे पुनरुज्जीवन होणे आवश्यक आहे; सामान्यपणा हा निकष असू नये: उपराष्ट्रपती
सर्वोत्कृष्टतेच्या भावनेचे पुनरुज्जीवन होणे आवश्यक आहे आणि आपण सामान्यपणा हा निकष बनू देऊ नये असे उपराष्ट्रपती एम. व्यंकय्या नायडू म्हणाले. शिक्षक ’दिन निमित्त फेसबुक पोस्टमध्ये आपले विचार व्यक्त करतांना नायडू यांनी आठवण करून दिली की भारत एकेकाळी‘ विश्वगुरु ’म्हणून ओळखला जात असे आणि शिक्षण जगात भारताने मोठे योगदान दिले होते.
नालंदा, तक्षशिला आणि पुष्पगिरी सारख्या नामांकित संस्थांचे उत्कृष्टतेचे उदाहरण देताना नायडू म्हणाले की भारत असा समाज आहे की जो शिक्षणाला महत्त्व देतो आणि इथे शिक्षण हा सर्वात उदात्त आणि पवित्र पेशा मानला जातो. भारतात "आचार्य देवो भव " ला महत्व दिले जाते आणि शिक्षकांची पूजा केली जाते.
एकविसावे शतक हे ऐक्याचा भंग करणारे आणि आमूलाग्र बदल घडवून आणणारे युग असल्याचे सांगत उपराष्ट्रपती म्हणाले की, जग खरोखरच एक जागतिक गाव आहे. जबाबदार जागतिक नागरिक घडविण्याची एकविसाव्या शतकातील शिक्षकांची प्रमुख जबाबदारी आहे मात्र त्याची खोल मुळे भारतीय असावीत यावर त्यांनी भर दिला.
राष्ट्रीय शैक्षणिक धोरण 2020 ने "शिक्षक आणि प्राध्यापकांना शिक्षण प्रक्रियेचे केंद्रस्थान" म्हणून उचित मान्यता दिली असल्याचे सांगून नायडू म्हणाले की आपण एक समाज म्हणून राष्ट्रीय विकासासाठी शिक्षकांच्या अतुलनीय योगदानाचा आदर राखला पाहिजे.
21 व्या शतकातील शिक्षकांनी शिकवणे आणि शिकणे आनंददायी , विद्यार्थीस्नेही आणि प्रभावी बनवण्यासाठी तंत्रज्ञानाच्या सामर्थ्याचा वापर करण्याचे आवाहन केले. सध्याच्या महामारीमुळे शिक्षणामध्ये तंत्रज्ञानाचा अधिकाधिक वापर करण्याची गरज असल्याचे सांगून नायडू यांनी बदललेल्या परिस्थितीशी त्वरित जुळवून घेतल्याबद्दल आणि ऑनलाइन शिक्षण पद्धतीचा प्रभावीपणे अवलंब केल्याबद्दल शिक्षकांचे कौतुक केले.
उत्सुकतेची भावना, आपली बौद्धिक क्षितिजे विस्तारित करण्याची भावना आणि नवीन कल्पना आत्मसात करण्याच्या आपल्या क्षमतेचा विकास करण्याचे आवाहन उपराष्ट्रपतींनी केले. ते म्हणाले की ज्या शिक्षकांनी या दिशेने प्रयत्न केले आहेत त्यांच्याप्रती मनापासून कृतज्ञता व्यक्त करायला हवी. उत्कृष्ट शिक्षकांच्या या जमातीची भरभराट आणि विस्तार होण्यासाठी आपण एकत्रितपणे वातावरण निर्माण केले पाहिजे असे ते म्हणाले. “केवळ तेच एक श्रेष्ठ भारत आणि एक सक्षम भारत सुनिश्चित करेल”, असे ते म्हणाले.
देशाचे पहिले उपराष्ट्र्पती आणि दुसरे राष्ट्रपती डॉ. राधाकृष्णन यांची जयंती शिक्षक दिन म्हणून साजरी केली जाते, त्यांना आदरांजली वाहताना उपराष्ट्रपती म्हणाले की डॉ राधाकृष्णन अतिशय मुत्सद्दी नेते, विचारवंत आणि लेखक होते.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
देशव्यापी कोविड प्रतिबंधक लसीकरण मोहिमे अंतर्गत आतापर्यंत 187 कोटी 67 लाख लसींच्या मात्रा देण्यात आल्या आहेत.
भारतातील उपचाराधीन रुग्णांची संख्या सध्या 15,873 आहे
उपचाराधीन रुग्णांचे प्रमाण 0.04% आहे
रुग्ण बरे होण्याचा दर सध्या 98.75% आहे.
गेल्या 24 तासात 1,755 रुग्ण बरे झाले, त्यामुळे बरे झालेल्या एकूण रुग्णसंख्या वाढून 4,25,19,479 वर
गेल्या 24 तासात 2,593 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 83.47 कोटी चाचण्या करण्यात आल्या. गेल्या 24 तासात 4,36,532 चाचण्या करण्यात आल्या.
पंतप्रधान कार्यालय
जनधन खात्यांनी महत्त्वपूर्ण टप्पा गाठल्याबद्दल पंतप्रधानांनी व्यक्त केला आनंद
जनधन खात्यांनी पार केला 50 कोटींचा टप्पा
जनधन खात्यांनी महत्त्वपूर्ण टप्पा गाठल्याबद्दल पंतप्रधान नरेंद्र मोदी यांनी आनंद व्यक्त केला आहे. जनधन खात्यांनी 50 कोटींचा टप्पा पार केला आहे.
यातली निम्मी खाती नारी शक्तीची असणं हे अधिक आनंददायी आहे असं त्यांनी म्हटले आहे.
पत्र सूचना कार्यालयाने केलेल्या ट्विटच्या उत्तरात पंतप्रधान म्हणाले;
“हा अत्यंत महत्त्वाचा टप्पा आहे.
यापैकी निम्मी खाती ही नारी शक्तीची असणे हे अत्यंत आनंददायी आहे.
यातील निम्म्याहून अधिक खाती आपल्या नारी शक्तीची आहेत हे पाहून आनंद होतो. ग्रामीण आणि निम-शहरी भागात 67% खाती उघडण्यात आलीत, यातून आम्ही हे देखील सुनिश्चित करत आहोत की आर्थिक समावेशाचे फायदे आपल्या देशाच्या कानाकोपऱ्यात पोहोचतील.”
पंतप्रधान कार्यालय
राष्ट्राध्यक्ष पदाच्या निवडणुकीतील विजयाबद्दल पंतप्रधानांनी नवनियुक्त राष्ट्राध्यक्ष यून सुक-येऊल यांचे केले अभिनंदन
पंतप्रधान नरेंद्र मोदी यांनी राष्ट्राध्यक्ष पदाच्या निवडणुकीतील विजयाबद्दल नवनियुक्त राष्ट्राध्यक्ष यून सुक-येऊल यांचे अभिनंदन केले आहे.
एका ट्विटमध्ये पंतप्रधान म्हणाले;
"राष्ट्राध्यक्ष पदाच्या निवडणुकीतील विजयाबद्दल मी नवनियुक्त राष्ट्राध्यक्ष यून सुक-येऊल यांचे हार्दिक अभिनंदन करतो. भारत आणि रिपब्लिक ऑफ कोरिया दरम्यान विशेष धोरणात्मक भागीदारी अधिक विस्तृत आणि घनिष्ठ करण्यासाठी मी त्यांच्यासोबत काम करण्यास उत्सुक आहे.
<
पंतप्रधान कार्यालय
पाकिस्तानचे पंतप्रधान म्हणून निवडून आल्याबद्दल म. म. मिलन मुहम्मद शेहबाझ शरीफ यांचे पंतप्रधानांनी केले अभिनंदन.
पंतप्रधान नरेंद्र मोदी यांनी पाकिस्तानचे पंतप्रधान म्हणून निवडून आल्याबद्दल म. म. मिलन मुहम्मद शेहबाझ शरीफ यांचे अभिनंदन केले आहे . शांतता , स्थैर्य व दहशतमुक्त क्षेत्र ही भारताची अपेक्षा असून तसे झाल्यास दोन्ही देशांना आपल्या विकासावर लक्ष केंद्रित करता येईल असे मोदी यांनी म्हटले आहे.
पंतप्रधानांनी आपल्या ट्विट संदेशात म्हटले आहे,
“पाकिस्तानचे पंतप्रधान म्हणून निवडून आल्याबद्दल म. म. मिलन मुहम्मद शेहबाझ शरीफ यांचे अभिनंदन. शांतता , स्थैर्य व दहशतमुक्त क्षेत्र ही भारताची अपेक्षा असून तसे झाल्यास दोन्ही देशांना आपल्या विकासावर लक्ष केंद्रित करता येईल , तसेच आपल्या नागरिकांचे कल्याण व प्रगती सुनिश्चित करता येईल.”